Stockholms Auktionsverk
Stockholms Auktionsverk,
svensk auktionshus, grundlagt i 1674 af friherre Klas Rålamb, Stockholms daværende øverste statholder. Det anses for verdens ældste, virksomme auktionshus.
Stockholms Magistrat besluttede ved et møde 27.2.1674 at godkende indretningen af et auktionskammer i byens regi og udfærdigede samme dag Ordning över Auctions- och Adess-Cammaren i Stockholm Gjord av Hans Excellens Herr Överståthållaren samt Borgästare och Råd anno 1674.
Frem til 1973 havde Stockholms Auktionsverk monopol på auktionsvirksomhed i Stockholm. Det forblev derefter i byens eje frem til 1993, hvorefter det blev overtaget af private ejere.
I dag er AB Stockholms Auktionsverk et datterselskab af Alarik Invest AB. Det har til huse på to adresser i Stockholm og har afdelinger i Göteborg og Malmö, ligesom auktionshuset er repræsenteret i Bruxelles, Hamburg, Genève, London, Paris og New York. Siden 2011 det også haft auktionsvirksomhed via internettet.